**ORDIN nr.........**

**pentru modificarea și completarea Procedurii de anulare a obligațiilor de plată accesorii datorate bugetului Autorităţii Naţionale de Reglementare în Domeniul Energiei, aprobată prin Ordinul preşedintelui Autorității Naționale de Reglementare în Domeniul Energiei nr. 228/2020**

În temeiul prevederilor art. (5) alin. (5) din Ordonanța de urgență a Guvernului nr.33/2007 privind organizarea și funcționarea Autorității Naționale de Reglementare în Domeniul Energiei, aprobată cu modificări și completări prin prin Legea nr.160/2012, cu modificările și completările ulterioare, ale art. XXII alin. (2) din Ordonanţa de urgență a Guvernului nr. 69/2020 pentru modificarea şi completarea Legii nr.227/2015 privind Codul fiscal, precum şi pentru instituirea unor măsuri fiscale, cu modificările și completările ulterioare,

Având în vedere dispozițiile art. VIII alin. (2) lit. a) și alin. (4), art. IX lit.d ), art. XIII alin. (5) lit.c) și alin. (7) lit. b) și art. XIX din Ordonanţa de urgență a Guvernului nr. 69/2020, cu modificările și completările ulterioare și ale art. III din Ordonanța Guvernului nr. 11/2021 pentru modificarea și completarea Legii nr. 207/2015 privind Codul de procedură fiscală și reglementarea unor măsuri fiscale

Luând în considerare avizul Ministerului Finanțelor Publice comunicat prin adresa nr.........înregistrată la Autoritatea Națională de Reglementare în Domeniul Energiei cu nr. ..........

**Președintele Autorității Naționale de Reglementare în Domeniul Energiei** emite următorul:

**ORDIN**

**Art.I. –**Procedura de anulare a obligațiilor de plată accesorii datorate bugetului Autorităţii Naţionale de Reglementare în Domeniul Energiei, aprobată prin Ordinul preşedintelui Autorității Naționale de Reglementare în Domeniul Energiei nr. 228/2020, publicat în Monitorul Oficialal României, Partea I, nr.1.226 și 1.226 bis din 14 decembrie 2020, cu modificările și completările ulterioare, se modifică și se completează după cum urmează:

1. La articolul 2 alineatul (1), litera a) se modifică și va avea următorul cuprins:

“a) amânarea la plată a obligațiilor de plată accesorii reprezentate de dobânzi, penalități de întârziere sau alte accesorii rămase nestinse la data emiterii „Situației debitelor restante aferente bugetului ANRE”, până la data soluționării cererii de anulare a accesoriilor sau până la data 31 ianuarie 2022 inclusiv, în cazul nedepunerii acestei cereri, pentru fiecare debitor care notifică ANRE conform art.XIII alin.(1) din ordonanță;”.

1. La articolul 3 alineatul (8), litera b) se modifică și va avea următorul cuprins:

“b) nu se efectuează stingerea până la data soluționării cererii de anulare a accesoriilor sau până la data de 31 ianuarie 2022 inclusiv, după caz;”.

1. La articolul 3, alineatul (11) se modifică și va avea următorul cuprins:

“(11) În situația în care debitorul nu depune cererea de anulare a accesoriilor până la data de 15 decembrie 2020, inclusiv, sau în perioada 1 ianuarie 2021- 31 ianuarie 2022 inclusiv, ANRE emite și comunică „Decizia de pierdere a valabilității amânării la plată a obligațiilor de plată accesorii datorate bugetului ANRE”, prevăzută în Anexa nr.7.”

1. La articolul 4, alineatul (1) se modifică și va avea următorul cuprins:

“Art. 4. - (1) Anularea obligațiilor de plată accesorii se solicită de către debitori, inclusiv de către cei care au notificat ANRE conform art.3 alin. (1), în baza unei „Cereri de anulare a obligațiilor de plată accesorii datorate bugetului ANRE, potrivit Ordonanței de urgenţă a Guvernului nr. 69/2020 pentru modificarea şi completarea Legii nr.227/2015 privind Codul fiscal, precum şi pentru instituirea unor măsuri fiscale”, conform modelului prevăzut în Anexa nr. 8, depusă la registratura ANRE sau comunicată prin poștă, cu scrisoare recomandată cu confirmare de primire ori transmisă prin poşta electronică la adresa [anre@anre.ro](mailto:anre@anre.ro).Cerereapoate fi depusă după îndeplinirea condițiilor de acordare a anulării, dar nu mai târziu de 15 decembrie 2020 inclusiv, sau în perioada 1 ianuarie 2021- 31 ianuarie 2022 inclusiv.”

1. La articolul 4 alineatul (3­), litera c) se modifică și va avea următorul cuprins:

“c) debitorul depune cererea de anulare a accesoriilor după îndeplinirea în mod corespunzător a condițiilor prevăzute la lit. a) și b), dar nu mai târziu de 15 decembrie 2020 inclusiv, sau în perioada 1 ianuarie 2021- 31 ianuarie 2022 inclusiv, sub sancțiunea decăderii.”

1. La articolul 4 alineatul (5), litera b) se modifică și va avea următorul cuprins:

“b) debitorul depune cererea de anulare a accesoriilor după îndeplinirea în mod corespunzător a condiției prevăzute la lit. a), până la data de 15 decembrie 2020 inclusiv, sau în perioada 1 ianuarie 2021- 31 ianuarie 2022 inclusiv, sub sancțiunea decăderii.”

1. La articolul 6, alineatul (3) se modifică și va avea următorul cuprins:

“(3) În situaţia în care unui debitor i s-a comunicat o decizie de respingere a cererii de anulare a accesoriilor, iar ulterior îndeplineşte condiţiile prevăzute de ordonanţa, acesta poate depune o nouă cerere de anulare a obligaţiilor de plată accesorii până la data de 31 ianuarie 2022 inclusiv.”

1. La Anexa nr. 4, Anexa nr. 6, Anexa nr.7, Anexa nr. 9, Anexa nr. 10, Anexa nr.11 şi Anexa nr.12 prevederea privind contestaţia se modifiică şi va avea următorul cuprins:

“Împotriva prezentului înscris, cel interesat poate depune contestaţie la Curtea de Apel Bucureşti în termen de 30 zile de la data comunicării.”

1. După articolul 4 se introduce un nou articol, articolul 41, cu următorul cuprins:

Art. 41 - Anularea obligaţiilor de plată accesorii aferente obligațiilor bugetare principale individualizate în facturi emise ca urmare a unei verificări documentare

(1) Dobânzile, penalităţile şi toate accesoriile aferente obligaţiilor bugetare principale administrate de Autoritatea Naţională de Reglementare în Domeniul Energiei cu scadenţe anterioare datei de 31 martie 2020 inclusiv şi individualizate în facturi emise ca urmare a unei verificări documentare şi care au fost comunicate după data intrării în vigoare a Ordonanţei de urgenţă a Guvernului nr. 69/2020 pentru modificarea şi completarea Legii nr. 227/2015 privind Codul fiscal,precum şi pentru instituirea unor măsuri fiscale, cu modificările ulterioare, dar nu mai târziu de 31 ianuarie 2022, se anulează dacă sunt îndeplinite cumulativ următoarele condiţii:

a)toate diferenţele de obligaţii bugetare principale individualizate în factura de diferenţe ani anteriori sunt stinse prin orice modalitate prevăzută de art. 22 din Legea nr. 207/2015 privind Codul de procedură fiscală, cu modificările şi completările ulterioare, până la termenul de plată prevăzut în factura de diferenţe ani anteriori, respectiv în termen de 20 zile de la data emiterii facturii, în cazul facturilor emise şi comunicate după data intrării în vigoare a Ordonanţei Guvernului nr.11/2021 pentru modificarea şi completarea Legii nr. 207/2015 privind Codul de procedură fiscală şi reglementarea unor măsuri fiscale, respectiv în termen de 30 de zile de la data intrării în vigoare a Ordonanţei Guvernului nr.11/2021 pentru modificarea şi completarea Legii nr. 207/2015 privind Codul de procedură fiscală şi reglementarea unor măsuri fiscale, în cazul facturilor emise şi comunicate până la data intrării în vigoare a Ordonanţei Guvernului nr.11/2021 pentru modificarea şi completarea Legii nr. 207/2015 privind Codul de procedură fiscală şi reglementarea unor măsuri fiscale;

b)cererea de anulare a accesoriilor se depune, sub sancţiunea decăderii, până la data de 31 ianuarie 2022 inclusiv, respectiv în termen de 90 de zile de la comunicarea facturii dacă termenul de 90 de zile se împlineşte după 31 ianuarie 2022 inclusiv.

(2)Dispoziţiile alin. (1) sunt aplicabile şi în situaţia în care obligaţiile bugetare principale au fost stinse până la data intrării în vigoare a Ordonanţei Guvernuluinr.11/2021 pentru modificarea şi completarea Legii nr. 207/2015 privind Codul de procedură fiscală şi reglementarea unor măsuri fiscale, cu condiţia ca cererea să fie depusă până la termenul prevăzut la alin. (1) lit. b).

(3) Dobânzile, penalităţile şi toate accesoriile care pot fi anulate potrivit prezentului articol şi care au fost stinse atât înainte, cât şi după data intrării în vigoare a Ordonanţei Guvernului nr.11/2021 pentru modificarea şi completarea Legii nr. 207/2015 privind Codul de procedură fiscală şi reglementarea unor măsuri fiscale se restituie potrivit art. 168 din Legea nr. 207/2015, cu modificările şi completările ulterioare.

**Art.II.** **–** Prezentul ordin se publică în Monitorul Oficial al României, Partea I și intră în vigoare la data publicării.

**Președintele Autorității Naționale de Reglementare în Domeniul Energiei**

**Dumitru Chiriţă**